पाएं अपने शहर की ताज़ा ख़बरें और फ्री ई-पेपरडाउनलोड करें
जाले थाना क्षेत्र के दोघड़ा पंचायत के चन्द्रदीपा गांव में सोमवार की शाम प्रेम प्रसंग को लेकर मो.आजाद अली की पन्द्रह वर्षीय पुत्री शलतनत खातून की गला दबाकर हत्या कर दी गई। परिजनों ने पहले जख्मी काे इलाज के लिए उसे जाले रेफरल अस्पताल में भर्ती कराया, जहां चिकित्सकों ने उसे मृत घोषित कर दिया। इधर घटना की जानकारी मिलते ही जाले थानाध्यक्ष यशोदानन्द पांडेय ने अस्पताल पहुंचकर शव को अपने कब्जे में कर लिया। शव को अंत्यपरीक्षण के लिए डीएमसीएच भेज दिया। मृतिका के भाई कुदरत अली के लिखित बयान पर चन्द्रदीपा गांव निवासी मो. रईस, मो. अरबाज, मो. फैजल रजा समेत कुल नौ लोगों के विरुद्ध जाले थाना में प्राथमिकी कांड सं.73/21 दर्ज किया गया है। आरोप है कि मो.अरबाज इनके बहन के साथ जबरदस्ती प्रेम कर रहा था।
विरोध किए जाने एवं इसकी शिकायत करने आरोपी के घर पहुंचने पर उक्त नामजदों ने गाली गलौज करते हुए मारपीट कर भगा दिया। देर शाम इनके घर पर पहुंचकर ईट पत्थर बरसाते हुए मारपीट किया। इस बीच घर के लोग जान बचाकर घर से भाग गए। घर में अकेली लड़की को देख उक्त नामजदों ने गला दबा कर उसकी हत्या कर दी। थानाध्यक्ष ने प्राथमिकी दर्ज करने के उपरांत मो. रईस, अरबाज व फैजल को गिरफ्तार कर लिया है। मंगलवार को उसे पुलिस अभिरक्षा में न्यायिक हिरासत में भेज दिया गया। वहीं, अन्य छह आरोपियों की गिरफ्तारी के लिए छापेमारी तेज कर दी गई है। थानाध्यक्ष मामले की तहकीकात कर रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn